Shah Rukh Khan: Spune nu plasticului.
Singurul lucru pe care toți activiștii ni-l servesc ca lecție.
Dar începem și sfârșim ziua cu produse care au fost făcute
din acest material indestructibil.
Adevărul este că consumul și poluarea cu plastic au atins
asemenea proporții nesustenabile
că trebuie să abordăm acest lucru folosind fiecare idee și resursă la îndemână.
Să-l întâmpinăm pe cel care ajută la rezolvarea problemelor de gestionare
a deșeurilor din India, Mani Vajipey,
reciclator și cofondator/CEO al Banyan Nation.
(Aplauze)
Mani Vajipey: Dacă reciclarea ar fi fost un sport olimpic,
India ar fi câștigat medalia de aur.
India are una dintre cele mai mari rate
de reciclare și valorificare a plasticului din întreaga lume.
Mai mare decât în Singapore,
țări din America de Nord și chiar țări din Europa.
India recuperează și reciclează peste 60% din deșeurile de plastic,
în timp ce o țară dezvoltată ca Statele Unite,
gestionează aproximativ 10%.
Această rată de colectare ridicată este, în mare măsură, posibilă
datorită milioanelor de reciclatori informali,
kabadiwalas, bhandiwallas și raddiwalele
pe care îi găsim la fiecare colț de stradă, în fiecare oraș din India.
Și totuși, în ciuda unei omniprezente,
extinse și complexe rețele de reciclatori,
peisajul național al Indiei e dominat de gunoaie și mizerie.
Și percepția generală este că noi nu ne reciclăm plasticul.
Celălalt lucru despre plasticul din India
este că orice produs realizat din plastic reciclat
este considerat a fi sub standard
și ne așteptăm să fie și mai ieftin.
Ceea ce nu realizăm este că există mai multe tipuri de materiale plastice
în forma lor virgină și pură,
dacă este reciclată științific,
poate fi reciclată de mai multe ori
fără să fie compromisă calitatea.
Dacă putem recupera și reutiliza plasticul nostru aruncat,
atunci economisim o cantitate semnificativă de plastic virgin
pe care altfel am fi produs-o și consumat-o.
Acest lucru e foarte important,
deoarece plasticul virgin este fabricat din combustibili fosili
care sunt o resursă epuizabilă.
Cu cât producem și consumăm mai mult plastic virgin,
cu atât mai multe deșeuri de plastic trebuie să gestionăm.
Gestionarea greșită a deșeurilor de plastic
conduce la poluarea cu astfel de materiale a maselor de apă.
Acum știm că până în anul 2050
vom avea mai mult plastic în oceanele noastre decât pește.
Acum vreo șapte ani,
prietenul meu și cofondatorul Raj și cu mine,
am decis să ne concentrăm pe rezolvarea acestei probleme masive.
Ne-am întors în orașul Hyderabad,
ca să vorbim cu reciclatorii locali.
Foarte curând, am aflat
că erau foarte mulți reciclatori doar în Hyderabad.
Ne-am dat seama repede
că industria reciclării plasticului de astăzi
nu este foarte diferită de industria lactatelor
din anii '60 -'70.
Laptele din India este produs de fermierii de lapte marginali,
care au două sau trei vaci sau bivolițe,
care produc între cinci și zece litri de lapte pe zi.
În loc să imite orbește soluții din Vest,
India a fost campioană la modelul de cooperativă pentru lapte,
unde mii de astfel de mici reciclatori
au fost adunați în grupuri.
Odată cu această gamă au venit inovațiile și investițiile.
India a fost transformată dintr-o națiune cu deficit de lapte
în liderul mondial ca exportator și producător de lapte.
Am realizat faptul că India rezolvase în trecut
probleme mult mai mari, precum deficitul de lapte.
Trebuie doar să privim înapoi în trecut
pentru a găsi inspirația în rezolvarea
a ceea poate este problema fundamentală a timpurilor noastre,
adică poluarea cu plastic.
Dar înainte să putem face asta,
sau înainte ca unele mărci să poată folosi plastic reciclat,
ar trebuit să rezolvăm două lucruri.
Calitate și dimensiunea.
Pentru noi, să facem o sticlă de șampon din materialele plastice aruncate,
a trebuit să colectăm zeci sau de mii de tone de materiale plastice aruncate.
Pentru asta, aveam nevoie de date.
Raj și cu mine am construit o platformă simplă de informații
care ne-a permis să realizăm o hartă a tuturor reciclatorilor,
oferindu-ne o panoramă pentru fiecare reciclator din Hyderabad.
Rezultatele au fost uluitoare.
Au fost 2.000 de kabadiwalas doar în Hyderabad.
Adică, pentru fiecare kilometru pătrat,
erau patru kabadiwalas sau reciclatori informali.
Nicio țară sau oraș dezvoltat din lume
nu are luxul acestui sistem de colectare genial.
(Aplauze)
Odată ce am avut datele,
restul a fost destul de simplu.
Am început să tranzacționăm cu reciclatorii informali,
am început să-i învățăm să separe materialele
pe baza specificațiilor noastre de calitate.
În ultimii cinci ani,
am dezvoltat mai multe grupuri în India de Sud,
cuprinzând mii de astfel de reciclatori informali,
care interacționează cu noi atât direct cât și digital.
În paralel, am început să lucrăm
la problema calității și puritatea materialului.
Deci în ultimii cinci ani,
am dezvoltat propria tehnologie de curățare
care ne permite să eliminăm toți contaminații.
Astăzi, granulele reciclate ale lui Banyan
au fost supuse unor teste stricte de calitate
și au fost certificate de companiile globale de top FMCG și auto.
În următoarele luni,
zeci de mii de materiale plastice aruncate,
colectate prin intermediul rețelelor de reciclare informale
vor fi convertite în granule de înaltă calitate
și trimise la branduri și companii mari
pentru a face sticle pentru ambalarea uleiului de motor,
pentru sticle de șampon și loțiuni.
În următorii trei ani,
ne așteptăm ca peste 500 de milioane de astfel de sticle să fie făcute
din materialele noastre plastice reciclate.
(Aplauze)
Dar acesta este doar începutul.
În următorii cinci ani,
aspirăm să construim o Indie
unde 100% din materialele plastice aruncate
sunt reciclate și refolosite științific,
unde deșeuri de plastic nu ne mai amenință apele,
și chiar supraviețuirea vieții noastre terestre și marine.
Data viitoare când mergeți la magazin și alegeți o sticlă de șampon,
vedeți dacă sticla respectivă folosește un plastic reciclat durabil și sigur.
Asta nu numai că va ajuta Pământul,
dar recompensează și reciclatorul de la colțul străzii
pentru munca sa importantă.
Asta va constrânge brandurile
să folosească tot mai mult plastic reciclat
pentru produsele și utilizările lor principale.
Tradiția și cultura noastră au multă înțelepciune străveche.
Haideți să nu distrugem singura planetă pe care o avem.
Singura casă pe care o avem.
Vă mulțumesc!
(Aplauze)
SRK: Mulțumesc, Mani!
Când eram mic, obișnuiam să... (cântă în hindi)
Cât de puține știm uneori... că suntem, ca națiune,
cel mai mare reciclator de materiale plastice și deșeuri,
dacă nu doar plastic,
și nu știam asta despre propria noastră țară.
MV: Pot spune ceva interesant?
Astăzi, orașe ca New York și Paris vor să pună afară automate
ca oamenii să poată merge să pună gunoiul acolo
și astfel să primească bani.
În ultimele câteva decenii,
întreaga țară și kabadiwalele,
și bhandiwallas au făcut asta.
Sunt foarte optimist că în trei-cinci ani,
te vei trezi, știind că plasticul este reciclat,
o să alegeți un ambalaj,
știind că pachetul are un semn care arată că e din plastic reciclat,
așa că sunt foarte optimist în acest sens.
Chiar și ca antreprenor.
(Aplauze)
SRK: Când văd un tânăr făcând ce a făcut și a reușit,
vreau ca acea parte să fie și o sursă de încurajare
pentru cei de aici.
Deci, spune-mi, câștigi mulți bani?
MV: Ce este genial la reciclarea plasticului
e că e o idee al cărei timp a venit.
Și suntem foarte norocoși că am semnat
un contract de milioane de dolari
cu unele dintre cele mai importante companii FMCG.
Deci, suntem la punctul de inflexiune în India și...
SRK: Spune-ne, banii, bani, bani, Mani.
MV: (Râde)
SRK: Spune numărul, va încuraja oamenii,
nu e din lăcomie, nu e din niciunul dintre motive...
Spune-le.
Câștigă bani buni, da.
(Aplauze)
MV: Pentru noi, ca să construim aceste sisteme,
avem nevoie de investitori care ne vor susține să ne dezvoltăm..
(Râsete)
(Aplauze)
SRK: Trebuie să fii ca Mani
pe care îl întreb: „Cât câștigi?”,
dar el deja încearcă să scape de mine.
Poate arăt prost, dar nu sunt.
Cred total și complet
în conceptul de reciclare a plasticului,
și o să-l ajut pe Mani cu prima mea investiție,
că toate sticlele de plastic pe care o să le avem la filmări,
la fiecare filmare de-ale mele,
să fie trimise companiei lui la reciclat, începând cu aceste patru.
Mulțumesc foarte mult, Mani!
(Aplauze)
MV: Mulțumesc mult!
SRK: Multe aplauze pentru Mani.
(Aplauze)